འདི་ལོའི་ཕྱི་ཟླ་༡༠པའི་ནང་རྒྱ་ནག་གི་ཕྱི་སྲིད་བློན་ཆེན་རྒྱ་གར་དུ་གྲོས་མོལ་བྱེད་དུ་མ་སླེབས་སྔོན་ཏག་ཏག་དེར་རྒྱའི་དམག་དཔུང་རེ་འགའ་ལ་དྭགས་བདེ་མཆོག་ཁུལ་དུ་འཛུལ་བ་དང་།དེ་བཞིན་ཉེ་ཆར་རྒྱ་གར་ཨ་རུ་ན་ཅལ་མངའ་སྡེའི་མཐའ་མཚམས་ནང་འཛུལ་བ་སོགས་པའི་རྐྱེན་གྱིས་རྒྱ་དཀར་ནག་གཉིས་ཀྱི་འབྲེལ་བ་དེ་ཛ་དྲག་ཏུ་འགྱུར་བཞིན་པར་བརྟེན།ཕྱི་ཟླ་༡༠ཚེས་༢༢ཉིན་རྒྱ་ནག་མི་མང་བདེ་འཇགས་ལས་ཁུངས་ཀྱི་བློན་ཆེན་དང་འཐུས་ཚོགས་ཀྲའོ་ཁེ་ཀྲི་ཡིས་མགོ་འཁྲིད་པའི་གཞུང་འབྲེལ་འཐུབ་ཚབ་༢༠རྒྱ་གར་རྒྱལ་ས་ལྡི་ལིར་རྒྱ་དཀར་ནག་གཉིས་ཀྱི་འབྲེལ་ལམ་སྐོར་ནས་གྲོས་མོལ་བྱེད་དུ་འབྱོར་ཡོད་ཀྱང་།གྲོས་མོལ་སྐབས་དེ་ལས་ལྡོག་སྟེ་༧གོང་ས་རྒྱལ་བ་རིན་པ་ཆེ་དང་བོད་དོན་སྐོར་ནས་གླེང་སློང་ཤུགས་ཆེར་བྱས་སོང་བ་དང་།སྟབས་ལེགས་པ་ཞིག་ལ་གྲོས་མོལ་སྐབས་རྒྱ་གར་ངོས་ནས་རྒྱ་ནག་དང་།ཨ་རུ་ན་ཅལ་མངའ་སྡེའི་ནང་སྲིད་བློན་ཆེན་དང་གྲོས་ཚོགས་འཐུས་མི་གཅིག་ལྕོག་ཡིན་པའི་ཀི་རན་རི་ཇི་ཇུ་གཉིས་ལ་དོ་ཕོག་སོང་ཡོང་སྙམ་པའི་ཞེད་སྣང་གིས་མགོ་མ་སྒུར་བར།སྐབས་དོན་ཛ་དྲག་གནད་དོན་རྣམས་སྦ་གསང་མེད་པའི་ཐོག་ནས་བཤད་ཐུབ་ཡོད།སྲིད་འཛིན་ཞི་ཅིང་ཕིན་ལ་མཚོན་ན།སྐབས་དེར་ཆེས་གལ་ཆེ་བའི་གནད་དོན་ནི་རྒྱ་དཀར་ནག་གི་འབྲེལ་ལམ་དེ་མ་ཡིན་པར་བོད་དོན་དང་།༧གོང་ས་རྒྱལ་བ་རིན་པོ་ཆེ་དང་།ཡོང་རྒྱུའི་རྒྱ་གར་རྒྱལ་ཡོངས་ཀྱི་འོས་བསྡུའི་སྐོར་ནས་ཡིན་འདུག